armvectores/hy_wikipedia_2023 huggingface dataset:
Ժաու դու Տոկանտինս

Ժաու դու Տոկանտինս (պորտ.՝ Jaú do Tocantins), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Գուրուպի գավառի կազմի մեջ։ Բնակչությունը կազմում է 3298 մարդ՝ 2006 թվականի տվյալներով։ Գրավում է 2 173,038 կմ2 տարածք։ Բնակչության խտությունը՝ 1,5 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 10.336.898,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.213,21 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,692 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Ժաու դու Տոկանտինսի մասին
Կրասնայա Բաշկիրիյա (գյուղ, Աբզելիլովսկի շրջան)

Կրասնայա Բաշկիրիյա (ռուս.՝ Красная Башкирия, բաշկիրերեն՝ Ҡыҙыл Башҡортостан), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 2283 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեգիոցա

Մեգիոցա (էստ․՝ Mägiotsa), գյուղ Էստոնիայի Պիլվամաա նահանգի Ռեպինա շրջանում։
2011 թվականի տվյալներով գյուղում բնակվում էր 45 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բալիկսա (գյուղ, Ասկիզսկի շրջան)

Բալիկսա (ռուս.՝ Балыкса, խակ.՝ Палых суғ), գյուղ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 2183 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տոնայնություն

Տոնայնություն (ֆր.՝ tonalite, գերմ.՝ Tonart), լադի հնչյունաշարի բացարձակ բարձրությունը, լադի հնչյունաշարի դիրքը ըստ բացարձակ բարձրության։ Կոչվում է նաև լադատոնայնություն։ Հավասարաչափ տեմպերացված համակարգում գոյություն ունեն 12 մաժոր և 12 մինոր տոնայնություններ։ Անհավասարաչափ տեմպերացված համակարգերում ամեն մի լադ, որպես կանոն, կապված է հնչյունաշարի որևէ աստիճանին, ուստի դիատոնիկ հնչյունաշարի ամեն մի աստիճանից սկսվում է մի նոր լադատոնայնություն։ Հայկական ժողովրդական երաժշտության մեջ դիատոնիկ հնչյունաշարի սահմաններում միևնույն լադը կարող է ունենալ մաքուր կվարտա հեռավորության վրա գտնվող տարբեր տոնայնություններ։ Դասական ստեղծագործությունը սկսվում և ավարտվում է մեկ՝ գլխավոր տոնայնությամբ, որով և հաճախ անվանվում է։ Ստեղծագործության ընթացքում փոխհաղորդվում են այլ՝ երկրորդական տոնայնություններ։ 20–րդ դարի երաժշտության վերաբերմամբ տոնայնություն հասկացությունը ստացել է ավելի լայն տարողություն՝ միավորելով երաժշտական ստեղծագործության ձայնաբարձրական կազմակերպման բազմաթիվ նոր տարրեր և օրինաչափություններ։ Ժամանակակից երաժշտության մեջ տոնայնությունյան նոր, լայն մեկնաբանումը հաճախ գոյատևում է հին, դասական մեկնաբանման հետ։
Կայո

Կայո (ֆր.՝ Cailhau), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 250 մարդ, բնակչության խտությունը` 25.61 մարդ/կմ²։ Բնակավայրը զբաղեցնում է 9.76 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 150 կմ արևմուտք, Կարկասոն քաղաքից` 19 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 147 աշխատունակ (15-64 տարեկան)  բնակիչ, որոնցից ակտիվ էին 79-ը, իսկ ոչ ակտիվները` 68։ Ակտիվության ցուցանիշը կազմում է 53,7 %։ 79 աշխատունակ մարդկանցից աշխատել է 67 անձ (37 տղամարդ և 30 կին)։ Գործազուրկ են եղել 12 անձ (5 տղամարդ և 7 կին)։ 68 անաշխատունակներից 16-ը եղել են աշակերտներ կամ ուսանողներ, 28-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կատալոնացիներ

Կատալոնացիներ (կատ.՝ catalans, catalanes), ազգություն, որը հիմնականում բնակվում է Իսպանիայի ինքնավար մարզ Կատալոնիայում։ Հիմնական կիրառվող լեզուն կատալաներենն է, օգտագործվում է նաև իսպաներեն, ֆրանսերեն, իտալերեն լեզուները։ Կատալաներենը որպես պաշտոնական լեզու կիրառվում է միայն Անդորրայում։ Կատալոնացիների մեծ մասը կաթոլիկության հետևորդ են։
Կատալոնիան զարգացած արդյունաբերական պրովինցիա է։ Մայրաքաղաքը Բարսելոնան, որը Իսպանիայի ամենախոշոր նավահանգիստն է։ Քաղաքը հարուստ է ճարտարապետական և պատմական նշանակություն ունեցող բազում կոթողներով, վանքերով և պալատներով։ Կատալոնիան աշխարհին է տվել այնպիսի հայտնի մարդկանց, ինչպիսիք են հայտնի ճարտարապետ Անտոնիո Գաուդին։ Նրա կերտած Սագրադա Ֆամիլիան այսօր հանդիսանում է ամբողջ Իսպանիայի խորհրդանիշը։ Ոչ պակաս հայտնի է նաև էքստրավագանտ նկարիչ- սյուրռեալիստ Սալվադոր Դալին։


== Տարածման շրջանները և բնակչությունը ==

Յուրաքանչյուր 10 կատալոնացուց 9-ը բնակվում է Իսպանիայում, հատկապես Կատալոնիայում, ինչպես նաև Վալենսիայում, Մուրսիայում, Արագոնում, Բալեարյան կղզիներում և այլն։ Բացի Իսպանիայից, կատալոնացիները ապրում են նաև Անդորրայում, որտեղ կազմում են երկրի ընդհանուր բնակչության 61%-ը (1990 թ.) Ֆրանսիայում, հատկապես Արևելյան Պիրենեյներ դեպարտամենտում, որը համարվում է պատմական Կատալոնիայի մաս, Լատինական Ամերիկայի մի շարք երկրներում՝ Արգենտինայում, Մեքսիկայում, Չիլիում, Բրազիլիայում, Ուրուգվայում, Վենեսուելայում, Կոլումբիայում, Կուբայում, Եվրոպայի մի շարք երկրներում՝ Գերմանիայում, Շվեյցարիայում, Բելգիայում, Իտալիայում, ինչպես նաև ԱՄՆ-ում, Ալժիրում և այլն։


=== Բնակության պայմանները ===
Կատալոնացիները դարեր շարունակ համարվում են ուրբանիզացված ազգ, սակայն կատալոնացիների մեծ մասը բնակվում են գյուղական համայնքներում։ Գյուղական համայնքներում ապրում են ինչպես խուտորներում, այնպես էլ գյուղական բնակարաններում։ Տիպիկ կատալոնական գյուղական տունը երկհարկանի քարե տուն է նախասրահով, իսկ օրինակ Վալենսիայում՝ միհարկանի կավե կամ եղեգից պատրաստված տներ են։ 


=== Ազգային տարազ ===

Կատալոնական ազգային տարազը ավելի լավ է պահպանվել, իսկ նրա որոշ դետալներ դարձել ազգային ինքնության խորհրդանիշներ։Այսպես օրինակ տղամարդկանց կատալոնական հատուկ տարազ՝ բարրենտինան(կատ.՝ barretina), տղամարդկանց երկար, կարմիր ֆայշա գոտի (կատ.՝ faixa) և կանացի ռէտ ժանյակները (կատ.՝ ret)։
Տարբեր վայրերում բնակվող կատալոնցիների ազգային տարազները միմյանցից խիստ տարբերվում են։
Կատալոնացի և տղամարդիկ, և կանայք հաճախ իրենց կրծքին կրել են թաշկինակ։ Կատալոնական ազգային կոշիկը էսպադրիլի սանդալներն են օրոճից։


== Գրականություն ==
«Աշխարհի ազգեր» տեղեկատու, Մ. — 1982:
Տ. Բ. Ալիսովա, Տ. Ա. Ռեպինա, Մ. Ա. Թարիվերդիևա Ռոմանական լեզվաբանության ներածություն Մ. — 1987:


== Ծանոթագրություններ ==


== Արտաքին հղումներ ==

Լինել կատալոնացի։ Կատալոնիայի ազգային առանձնահատկությունները Archived 2016-03-04 at the Wayback Machine. // Частный Корреспондент
Ոչ իսպանական պրովինցիա // Вокруг Света ամսագիր
Каталонская культура на сайте Жанаралитата (правительства) Каталонии Archived 2008-05-17 at the Wayback Machine.(կատ.), (իսպ.), (անգլ.)
Каталонская национальная одежда Северной Каталонии(ֆր.)
Каталонские народные танцы Archived 2012-04-14 at the Wayback Machine. (իսպ.)
Արդարադատության տուն

Արդարադատության տուն (վրաց.՝ იუსტიციის სახლი), պետական հաստատություն Վրաստանում, որտեղ մեկ շենքում կենտրոնացվում են մի շարք պետական ծառայություններ։ Տվյալ հաստատության մեջ են հավաքված Վրաստանի նոտարների պալատը, Հանրային ռեեստրի ազգային գործակալությունը, Ազգային արխիվը և Կատարման ազգային բյուրոն։ Արդարադատության տան նպատակն է փաստաթղթերի հանձնումը և պետության բացառաիկ տնօրինության տակ գտնվող սպասարկման իրականացումը։ Արդարադատության տունն իր մեջ է ընդգրկում շուրջ 300 ծառայություն։


== Ամենապահանջված մատուցվող ծառայություններ ==
Նույնականացման քարտ
Ամուսնության գրանցում
Անձնագրային սպասարկում
Ծննդյան գրանցում
Գույքի գրանցում


== Մասնաճյուղեր ==
Արդարադատության տան մասնաճյուղերը է արդեն բացված են և գործում են Թբիլիսիում, Բաթումում, Ռուսթավիում, Մեստիայում, Քութայիսում, Օզուրգեթում, Գուրջաանում, Ախալցխայում, Մառնեուլում, Ղվարելում, Թելավում, Գորիում են, շուտով բացվելու են՝ Զուգդիդում, Փոթիում, Ճիաթուրայում, Լագոդեխում, Մցխեթում։


== Տես նաև ==
Պաշտոնական կայք
Ռոզետայի քար

Ռոզեթյան արձանագրություն, ռոզեթյան քար, Ալեքսանդրիայից ոչ հեռու գտնվող Ռոզետա քաղաքում (այժմ՝ Ռաշիդ) հայտնաբերված գրանոդիորիտե արձանագրություն՝ հին եգիպտերեն (հիերոգլիֆ կամ մեհենադրոշմ և հանրամատչելի դեմոտիկյան գրերով) և հին հունարեն նույնիմաստ արձանագրություններով բազալտե սալաքար։ Հայտնաբերել է նապոլեոնյան բանակի սպա Պիեր Ֆրանսուա Բուշարը՝ Եգիպտոսում, ռազմական ամրաշինության ժամանակ (1799 թ.), Ռոզեթ (այժմ՝ Ռաշիդ) քաղաքի (Նեղոսի դելտայի բազկին) մոտ։ 
Պահպանվում է Բրիտանական թանգարանում (Լոնդոն)։ Արձանագրությունը երեք նույնիմաստ տեքստերով է, այդ թվում՝ երկու հին եգիպտական հիերոգլիֆներով և մեկ հին հունարենով։ Հին հունարենը բավականին հասկանալի էր լեզբավաններին, այդ իսկ պատճառով վերջինս ելակետ դարձավ մյուս երկու հիերոգլիֆները վերծանելու համար։ Բնագրերը (փորագրվել են մ․թ․ա․ 196-ին) եգիպտական քրմերի երախտագիտական մաղթանքներ են Պտղոմեոս V Եպիփանեսին (իշխել է մ․թ․ա․ 204—180 թթ.)։ Եգիպտական բնագրերը փորձել են վերծանել ֆրանսիացի արևելագետ Սիլվեստր դը Սասին, շվեդ դիվանագետ Յոհան Դավիդ Օկերբլադը և անգլիացի ֆիզիկոս Թոմաս Յունգը։ 1822 թվականին մեհենադրոշմ բնագիրը վերծանել է Ժան Ֆրանսուա Շամպոլյոնը՝ սկիզբ դնելով եգիպտական մեհենադրոշմ գրությունների ուսումնասիրմանը։
Մայնայի շրջան

Մայնայի շրջան (ռուս.՝ Майнский район), մունիցիպալ շրջան Ռուսաստանի Դաշնության Ուլյանովսկի մարզում։
Ստեղծվել է 1928 թվականին։ Վարչական կենտրոնը՝ Մայնա։


== Աշխարհագրություն ==
Շրջանի տարածքի մակերեսը կազմում է 2306 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 25018 մարդ։ Բնակչության խտությունը կազմում էր 10,85 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Դեմյաշոնկի

Դեմյաշոնկի (ռուս.՝ Демяшонки), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Shaed

Shaed (ոճավորվում է` SHAED, արտասանվում է` Shade, հայերեն՝ Ստվեր), ամերիկյան ինդի փոփ տրիո, հիմնված Վաշինգտոնում։ Խումբը կազմված է գլխավոր վոկալիստ Չելսի Լիից և բազմագործիքավորողներ Սպենսեր և Մաքս Էռնստներից։ Նրանց բեկումնային` «Trampoline» սինգլը թողարկվել է 2018 թվականի հունիսին։


== Պատմություն ==

Երկվորյակներ Մաքս և Սպենսեր Էռնստները մեծացել են Սիլվեր Սփրինգում և երաշտությամբ հետաքրքրվել են շատ վաղ տարիքից։ Միջնակարգ դպրոցում, նրանք և մի քանի ընկերներ կազմավորել են Upslide անվամբ ռոք խումբը։ Խումբը մի քանի տարիների ընթացքում ելույթ է ունեցել Վաշինգտոնում, որը հանգեցրեց նրան, որ երկվորյակներին նկատեց նյույորքյան Magus Entertainment-ը, որը նրանց հետ պայմանագիր կնքեց Cherry Lane Music լեյբլում։ Ավագ դպրոցում նրանք կազմեցին Trust Fall փոփ դուոն և սկսեցին շրջագայել երկրի տարբեր մասերում։ Ավագ դպրոցում, 2006 թվականի կեսերին, նրանք առաջին անգամ հանդիպեցին վոկալիստ Չելսի Լիին։ 2009 թվականին Լին և Սպենսերը սկսեցին հանդիպել, և Լին, որպես սոլո արտիստ, պայմանագիր կնքեց Atlantic Records լեյբլի հետ։
Ավագ դպրոցն ավարտելուց հետո նրանք հետաձգեցին քոլեջի հաճախումը, հույս ունենալով, որ պայմանագիր կկնքեն Epic Records լեյբլի հետ։ Արդյունքում պայմանագիրը կնքվեց, և նրանք երկուսով գարնանը մեկնեցին Մերիլենդի համալսարան։ Քոլեջում սովորելու ժամանակ նրանք ստեղծեցին ֆոլկ ռոք դուո The Walking Sticks անվամբ։ Դուոն իր դեբյուտային` «World So Bright» անվամբ մինի ալբոմը թողարկել է 2012 թվականի հունիսի 27-ին, երբ երկվորյակները սովորում էին քոլեջի ավագ կուրսերում։ Ալբոմի բոլոր երգերը կենդանի են ձայնագրվել  և ունեն ակուստիկ ռոք հնչողություն։
2011 թվականին Atlantic Records-ի հետ պայմանագրի ավարտից հետո Լին միանում է The Walking Sticks-ին։ 2013 թվականի վերջին The Walking Sticks-ը թողարկում է իր երկրորդ` «Send the Night» մինի ալբոմը։ Այդ թողարկումով խումբը ամբողջովին փոխել է իր երաժշտական ոճը` ֆոլկ ռոքից անցնելով դրիմ փոփ ժանրի։
2016 թվականի մարտին The Walking Sticks-ը փոխել է իր անվանումը Shaed-ով։ 2016 թվականի հունիսին նրանք պայմանագիր են կնքել Photo Finish Records լեյբլի հետ և աշնանը շրջագայել են Marian Hill-ի և Vérité-ի հետ։ Սեպտեմբերին խումբը թողարկել է իր դեբյուտային ալբոմը նոր` «Just Wanna See» անվամբ։ Նրանց «Name On It» սինգլը հայտնի երգ էր Victoria's Secret-ի գովազդում։ 2017 թվականի ապրիլին խումբը մեկնել է Բիշոփ Բրիգսի շրջագայությանը։
2017 թվականի սեպտեմբերին խումբը միասին տեղափոխվեց տնային ստուդիա և սկսեց ձայնագրել հինգերորդ` «Melt» ալբոմը։ 2018 թվականի մայիսի 18-ին խումբը թողարկեց ալբոմի առաջին` «Trampoline» սինգլը։ Ալբոմը թողարկվել է սեպտեմբերի 21-ին Photo Finish Records լեյբլում։ 2018 թվականի հոկտեմբերի 30-ին Apple-ը թողարկեց իր MacBook Air-ը «Trampoline» երգի ուղեկցությամբ։ Լին և Սպենսերը ամուսնացել են 2018 թվականի հոկտեմբերին Արլինգտոնում։


== Անդամներ ==
Չելսի Լի` գլխավոր վոկալ (2013-ներկա)
Սպենսեր Էռնստ` ստեղնաշարեր, հարվածայիններ, կիթառ, վոկալ (2011-ներկա)
Մաքս Էռնստ` ստեղնաշարեր, հարվածայիններ, կիթառ, վոկալ (2011-ներկա)


== Սկավառակագրություն ==


=== Մինի ալբոմներ ===
World So Bright (2012)
Send the Night (2013)
Pop Dreams (2014)
Just Wanna See (2016)
Melt (2018)


=== Սինգլներ ===


== Ծանոթագրություններ ==


== Արտաքին հղումներ ==
Հակաֆաշիզմ

Հակաֆաշիզմ, քաղաքական գաղափարախոսությունների ամբողջություն, որոնք հակադրում են կազմում ֆաշիստական գաղափարախոսություններին, կազմակերպություններին և կառավարություններին։


== Հիմնական տեղեկություններ ==

Տարբերություն կա հակաֆաշիզմի մեջ որպես քաղաքական շարժում և որպես առանձին մարդու անձնական ընտրություն։ Լայն իմաստով, հակաֆաշիստը յուրաքանչյուր մարդ է, ով համաձայն չէ ֆաշիզմի գաղափարախոսության հետ կամ մասնակցում է հակաֆաշիստական գործողություններում։ Հակաֆաշիզմը կարելի է պայմանականորեն բաժանել․ ձախ հակաֆաշիզմ, որը հանդես է գալիս ֆաշիզմի դեմ ձախ գաղափարախոսությունների դրոշի տակ (կոմունիզմ և սոցիալիզմ); լիբերալ հակաֆաշիզմ, որը հանդես է գալիս դասական լիբերալիզմի, անարխիզմի և հակատոտալիտարիզմի տեսակետից, քրիստոնեական հակաֆաշիզմ, որը ֆաշիզմն ընդունում է որպես ավանդական քրիստոնեական արժեքների թշնամի։ Պետք է տարբերել քաղաքականացված հակաֆաշիստներին և մարդկանց, ովքեր հակառասիստական և մարդկային դավանանքներ ունեն։ Նրանց չի կարելի հակաֆաշիստներ անվանել նրանց մոտ որոշ քաղաքական հայացքների բացակայության պատճառով։
Ներկա պահին հակաֆաշիզմը դարձել է մի շարք մշակութային և քաղաքական ուղղությունների անբաժան մաս, մասնավորապես անարխիզմի։
Փետրվարի 8-ին նշվում է երիտասարդ հակաֆաշիստի օրը։ Այդ օրը նշվում է 1964 թվականից հակաֆաշիստական ցուցադրությունների ժամանակ մահացած ֆրանսիացի դպրոցական Դանիել Ֆերիի, իրաքցի դպրոցական Ֆադիլ Ջամալի, Օլեգ Կոշեվոյի, Լյուբով Շևցովայի, Դմիտրի Օգուրցովի, Վիկտոր Սուբբոտինի, Սեմյոն Օստապենկոյի պատվին, ովքեր այդ օրը գնդակահարվել են նացիստների կողմից։


== Ծանոթագրություններ ==


== Արտաքին հղումներ ==
Ամսագիր «Հակաֆաշիստական մտադրություն»
Անարխիստներ և հակաֆա
Հակաֆաշիստական շարժման կարճ պատմություն
Նիկի Կարո

Նիկի Կարո (անգլ.՝ Niki Caro, 1967[…], Վելինգտոն, Նոր Զելանդիա), նորզելանդացի կինոռեժիսոր, սցենարիստ և պրոդյուսեր, կինեմատոգրաֆիկական բազմաթիվ մրցանակների դափնեկիր։


== Կենսագրություն ==
Նիկի Կարոն ծնվել է 1967 թվականին՝ Նոր Զելանդիայի Վելինգտոն մայրաքաղաքում։ Ավարտել է Արվեստի Դպրոցը և բակալավրի աստիճան է ստացել Օքլենդի համալսարանում, իսկ Մելբուրնում գտնվող Սուինբերնի Տեխնոլոգիական համալսարանում մագիստրոսի կոչում է ստացել։
Առաջին անգամ Կարոն որպես ռեժիսոր ներկայացել է ոչ մեծ գովազդային հոլովակ նկարահանելով։ 1994 թվականին Նիկի թողարկեց իր առաջին՝ «Իհարկե, բարձրացեք» (անգլ. Sure to Rise) կարճամետրաժ ֆիլմը։ Նա ոչ միայն ֆիլմի պրոդյուսերն էր, այլ նաև սցենարիստը։ Այս աշխատանքը առաջադրվել է Կաննի կինոփառատոնի «Ոսկյա արմավենու ճյուղ» անվանակարգում։
Նիկի Կարոյի առաջին լիամետրաժ ֆիլմը 1997 թվականին թողարկված «Հիշողություն և ցանկություն» (անգլ. Memory & Desire) մելոդրաման է։ Այս ֆիլմը առաջադրվել է Ստոկհոլմյան կինոփառատոնում, իսկ Նոր Զելանդիայում Նիկի Կարոն դարձել է «Film and TV Awards»-ի մրցանակակիր։ Հաջորդ հինգ տարիների ընթացքում Կարոն երկու նախագծերի հեղինակ է դարձել՝ «Խավարոտ պատմություններ. Հեքիաթներ գերեզմանից» (անգլ. «Dark Stories: Tales from Beyond the Grave») սարսափ ֆիլմի, ինչպես նաև երեք եթերաշրջան ունեցող «Mercy Peak» հեռուստասերիալի։
Նիկի Կարոյին համաշխարհային ճանաչում է բերել 2002 թվականին թողարկված «Whale Rider» դրաման։ Նա մի քանի կինոփառատոններից մրցանակներ է ստացել, այդ թվում «Sundance Film Festival»-ից և Տորոնտոյի կինոփառատոնից
Իր հաջորդ՝ «Հյուսիսային երկիր» ֆիլմը Կարոն նկարահանել է 2005 թվականին։ Նախորդ ֆիլմի հաջողությունը ժապավենը չի ունեցել։ 2009 թվականին նա թողարկեց «Գինեգործի հաջողությունը» դրաման։


== Ֆիլմագրություն ==


=== Ռեժիսոր ===
1994՝ Իհարկե, բարձրացեք / Sure to Rise
1997՝ Հիշողություն և ցանկություն / Memory & Desire
2002՝ — / Whale Rider
2005՝ Հյուսիսային երկիր / North Country
2009՝ Գինեգործի հաջողությունը / The Vintner’s Luck
2015՝ — / McFarland
2017՝ Կենդանաբանական այգու պահակի կինը / The Zookeeper's Wife
2020՝ Մուլան/ Mulan


=== Սցենարիստ ===
1994 ՝ Իհարկե, բարձրացեք / Sure to Rise
1997՝ Հիշողություն և ցանկություն / Memory & Desire
2001՝ Խավարոտ պատմություններ. Հեքիաթներ գերեզմանից / Dark Stories: Tales from Beyond the Grave (հոլովակ)
2001—2003՝ Mercy Peak (հեռուստասերիալ)
2002՝ — / Whale Rider
2009՝ Գինեգործի հաջողությունը / The Vintner’s Luck


=== Պրոդյուսեր ===
2009՝ Գինեգործի հաջողությունը / The Vintner’s Luck


== Մրցանակներ և անվանակարգեր ==
1994 թվական՝ Կաննի կինոփառատոն։ «Ոսկյա արմավենու ճյուղ» անվանակարգում լավագույն կարճամետրաժ ֆիլմի համար («Իհարկե, բարձրացեք»)
2003 թվական՝ Sundance Film Festival: Հանդիսատեսի համակրանք մրցանակ, «Համաշհարհային ֆիլմ» նախագիծ («Whale Rider»)


== Ծանոթագրություններ ==


== Արտաքին հղումներ ==
Վարդենիկի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Վարդենիկ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 394 հուշարձան (49 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կլոչկի (գյուղ, Նարոդիչի շրջան)

Անվան այլ կիրառումների համար տե՛ս՝ ԿլոչկիԿլոչկի (ուկրաիներեն՝ Клочки), գյուղ Ուկրաինայի Ժիտոմիրի մարզի Նարոդիչի շրջանում։
2001 թվականի տվյալներով Կլոչկի գյուղում բնակվում էր 297 մարդ։ Բնակավայրը զբաղեցնում է 1068 կմ² տարածք։ Բնակչության խտությունը կազմում էր 278,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ցմուր (գետ)

Անվան այլ կիրառումների համար տե՛ս՝ Ցմուր (այլ կիրառումներ)Ցմուր (ռուս.՝ Цмур), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Արաչ գետի ձախ ափին՝ 6,5 կմ հեռավորության վրա։ Գետի երկարությունը 20 կմ է,ավազանի տարածքը 50,8 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սամուր գետնի ակունքն է, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000412109300002811
Հիդրոլոգիական ուսումնասիրությունների կոդը - 109300281
Ավազանի կոդը - 07.03.00.004
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կարա աղըլը

Կարա աղըլը, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում է Կոփ գյուղից 16 կմ հյուսիս-արևմուտք, Արածանիի միջին հոդանքի աջ կողմում, Խլաթ քաղաքից 45 կմ հյուսիս-արևմուտք։


== Աշխարհագրություն ==
Գյուղի հարավային մասը հարթավայրային է, իսկ հյուսիսայինը՝ լեռնային։


== Բնակչություն ==
XX դարի սկզբին ուներ 95 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Արթուր Պետրոսյան (այլ կիրառումներ)

Արթուր Պետրոսյան անվամբ հայտնի են մի քանի անձնավորություններ.

Արթուր Պետրոսյան (ֆուտբոլիստ) - հայ նախկին ֆուտբոլիստ, այժմ՝ մարզիչ։
Արթուր Պետրոսյան (պետական գործիչ) - ՀՀ պետական գործիչ, 2010-2012 թթ. ՀՀ սպորտի և երիտասարդության հարցերի նախարար։Արթուր Պետրոսյան (գիտնական) - ածխի հանքավայրերի աերոգազադինամիկայի և ածխի հանքավայրերի մեթանի հետազոտության ոլորտի խորհրդային գիտնական, տեխնիկական գիտությունների դոկտոր, պրոֆեսոր, ՌԽՖՍՀ գիտության և տեխնիկայի վաստակավոր գործիչ, Ռուսաստանի ածխի արդյունաբերության պատվավոր աշխատող։
(987) Վալլիա

(987) Վալլիա (անգլ.՝ Wallia), աստերոիդ աստերոիդների հիմնական գոտում։ Հայտնաբերվել է 1922 թվականի հոկտեմբերի 23-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,149581 ա. մ., առավելագույնը մոտենում է 2,4188 ա. մ. հեռավորության վրա և հեռանում 3,8804 ա. մ.։ Արեգակի շուրջ մեկ ամբողջական պտույտ է կատարում 2041,63 երկրային օրվա ընթացքում, իր ուղեծրով շարժվելով միջինում 0,17633 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(987) Վալլիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայաստանի Հանրապետության պետական ծառայության երկրորդ դասի բարձրագույն խորհրդականների ցանկ

Ստորև ներկայացված է Հայաստանի Հանրապետության պետական ծառայության առաջին դասի բարձրագույն խորհրդականների ամբողջական ցանկը։
     Ներկայումս հանդիսանում է ՀՀ քննչական կոմիտեի դեպարտամենտի պետական ծառայող


=== 2014 թվական ===
Դասային աստիճանը չի շնորհվել։


=== 2015 թվական ===


== Ծանոթագրություններ ==
Սոսնովոչկա

Սոսնովոչկա (ուկրաիներեն՝ Соснівочка), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Սոսնովոչկա գյուղում բնակվում էր 41 մարդ։ Բնակավայրը զբաղեցնում է 0,024 կմ² տարածք։ Բնակչության խտությունը կազմում էր 1708,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լրաքաղ

«Լրաքաղ», Սուրբ Հակոբ հայկական եկեղեցու հրատարակություն։ Առաջին անգամ Լույս է տեսել 1958 թ., Մոնրեալում։ Տպագրել է հոդվածներ կրոնի մասին և կրոնական նորություններ Մոնրեալի, Կանադայի հայ գաղութի և այլ համայնքների վերաբերյալ։
Մալա Ավտո

Մալա Ավտո, գյուղ Արևմտյան Հայաստանում, Բիթլիսի վիլայեթի Խուլփի գավառակում։
1909 թ.-ին ուներ նաև 3 տուն հայ բնակիչ։
Բնակչությունը հիմնականում զբաղվում էր շերամապահությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սիրեն Լիգեյա

«Սիրեն Լիգեյա», անգլիացի նկարիչ-պրեռաֆայելիտ Դանթե Գաբրիել Ռոսսետտի գունամատիտանկարը՝ ստեղծված 1873 թվականին։
«Սիրենա Լիգեիան» դարձել է Ռոսսետտիի շատ ստեղծագործություններից մեկը, որը ուսումնասիրում է վտանգավոր գեղեցկության տիպաժն ու ճակատագրական կնոջ կերպարը։ Գունամատիտանկարի վրա պատկերված է կերպար՝ վերցված հին հունական դիցաբանությունից՝ Սիրեն Լիգեյան։ Աշխատանքը հիշեցնում է 1877 թվականի «Ծովային հմայություն» նկարը, որտեղ ևս ներկայացված է սիրենի կերպարը։ Հենրի Մարիլերը ենթադրում է, որ «Սիրեն Լիգեյան» որպես վաղ էսքիզ է ծառայել «Ծովային հմայություն»-ի համար։ Այս կերպարներին նվիրված Ռոսսետտիի հեղինակային բանաստեղծությունում ասվում է, որ սիրենների երգը գրավում է տղամարդկանց և սպանում նրանց, իսկ կերպարի նկարագրությունում հղում կա Լիլիթի կերպարանքին, ինքը՝ սոնետը հիշեցնում է Ռոսսետտիի սոնետը, որը նվիրված է Լիլիթին և ուղղակիորեն վերցնում է նրա կերպարանքը։ «Սիրեն Լիգեյա» նկարի ֆոնին պատկերված նավը հղում է անում Ոդիսևսի կերպարին և արկածախնդիր նավաստիների ավանդական լեգեդներին, որոնք գնում են դեպի իրական մահ՝ լսելով սիրենների երգը։
Ռոսսետտիին գունամատիտանկարի վրա աշխատել է 1873 թվականի փետրվարի վերջից մինչև մարտ Քելսքոտ առանձնատանը, բնորդուհու անունը մնում է անհայտ, միայն հայտնի է, որ նրան նկարիչի մոտ է բերել ընթերական՝ Գ․ Դաննը։ Ինքը՝ Ռոսսետտին իր նամակներից մեկում աշխատանքը անվանել է «իր լավագույն ստեղծագործություններից մեկը»․ չնայած նա հաճախ էր այդպես խոսում իր նոր ավարտած աշխատանքների մասին։ Գունամատիտանկարը գնել է Չարլզ Հաուելը՝ Ռոսսետտիի գործակալը, որից հետո վերավաճառել է այն հավաքորդ Կոնստանտին Իոնիդեսին։ Ներկայումս նկարը գտնվում է մասնավոր հավաքածուում։


== Ծանոթագրություններ ==
Անգիլիայի զինանշան

Մեծ Բրիտանիայի անդրծովյան տիրույթ Անգիլիայի զինանշանը ունի պառզ կառուցվածք։ Վահանը չունի թագ, վահանաբռնիչներ և շատ տարրեր։ Վահանում պատկերված են երեք դելֆիններ՝ սպիտակ ետին պլանի վրա, իսկ վահանի ներքևի հատվածում ետին պլանը փոխվում է կապույտի, որն էլ խորհրդանշում է Անգիլիան շրջապատող ծովը, ինչպես նաև երիտասարդություն և հույս։


== Տես նաև ==
Անգիլիա
Անգիլիայի դրոշ
Ամենո

Ամենո (իտալերեն՝ Ameno), կոմունա Իտալիայի Պիեմոնտ մարզի Նովարա գավառում։
Բնակչությունը 926 մարդ է (2008 թվականի տվյալներով)։ Բնակչության խտությունը 90 մարդ/կմ² է։ Տարածքը 10 կմ² է։ Փոստային ինդեքսը՝ 28010։ Հեռախոսային կոդը՝ 0322։
Բնակավայրի հովանավորն է համարվում սուրբ Ասունցիոնե դի Մարիան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0322 998103
Էլեկտրոնային հասցե՝ comune.ameno@libero.it
Պաշտոնական կայք՝ http://www.comune.ameno.novara.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ռաֆայել Եկմալյան

Ռաֆայել Հարությունի Եկմալյան (ապրիլի 28, 1922(1922-04-28), Թիֆլիս, ԱԽՖՍՀ - դեկտեմբերի 9, 1986(1986-12-09), Երևան, Հայկական ԽՍՀ, ԽՍՀՄ), հայ քանդակագործ։
Քանդակագործ, նկարիչ Հարություն Եկմալյանի հայրն է։


== Կենսագրություն ==
1952 թվականին ավարտել է Երևանի գեղարվեստա-թատերական ինստիտուտը։ Ստեղծագործել է մոնումենտալ և հաստոցային քանդակագործության բնագավառներում։


== Ստեղծագործություններ ==
Գործերից են՝ 

«Վարդան Մամիկոնյան» (1970, բրոնզ)
«Առատություն»
«Ստեփան Շահումյան»
«Մուսայելյան»
«Հարվածային հերթափոխում»
«Առաջին դեկրետը»
Մարտունի քաղաքի մուտքը, 1965, 580x350x160, ալյումին/քար
Վարդենիս քաղաքի մուտքը (բազալտ, ալյումին, 1968, համահեղինակ՝ Հովհաննես Հովհաննիսյան, ճարտարապետ՝ Ռաֆայել Իսրայելյան)
ԽՍՀՄ հայրենական պատերազմում զոհված մարտիկների հուշարձան (տուֆ, 1968, ք․ Գավառ, համահեղինակ՝ Հովհաննես Հովհաննիսյան, ճարտարապետ՝ Ռաֆայել Իսրայելյան)


== Մատենագրություն ==
Е. Курдоян, Рафаел Екмалян (Буклет), Ереван, 1971 г.


== Պատկերասրահ ==

		
		


== Ծանոթագրություններ ==
Գեորգ ֆոն դեր Յաբել Տեկտանդեր

Գեորգ Ֆոն դեր Յաբել Տեկտանդեր (գերմ.՝ Tectander, 1581, Սաքսոնիայի կյուրֆիուրսություն, Սրբազան Հռոմեական կայսրություն - 1614, Բաուտցեն, Գերմանիա), գերմանացի ուղեգրող։
Եղել է Պարսկաստանում՝ նախ որպես գերմանացի դեսպանորդ Ստեֆան Կակաշի քարտուղար, իսկ նրա մահից (1603) հետո՝ դեսպանորդ։ Մասնակցել է Աբբաս I շահի 1604 թվականին Հայաստան կատարած արշավանքներին։ Ներկա է գտնվել Երևանի պաշարմանը, եղել Էջմիածնում, Նախիջևանում և Ջուղայում։ 1605 թվականին, Ռուսաստանի վրայով վերադառնալով Պրահա, կայսր Ռուդոլֆ II-ին ներկայացրել է ճամփորդության մանրամասն նկարագրությունը, որն առանց նրա գիտության, շուտով հրատարակվել է առանձին գրքով։ Շտկելով դրանում տեղ գտած աղավաղումները և լրացնելով անհարկի բաց թողնվածը՝ Տեկտանդերը 1609 թվականին իրականացրել է երկի նոր հրատարակությունը, որը կարևոր տեղեկություններ է պարունակում Հայաստանի և հայերի մասին։


== Ծանոթագրություններ ==
Կաիսա (այլ կիրառումներ)

Կաիսա անվանումը կարող է վերաբերել.

Կաիսա, շախմատի աստվածուհին և հովանավորը կամ մուսան
Կաիսա, գյուղ Էստոնիայի Սաարեմաա նահանգի Լեիսի շրջանում
Միրզաիտովո

Միրզաիտովո (ռուս.՝ Мирзаитово, բաշկիրերեն՝ Мирзаһит), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 101 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավյան լեռնաշղթա

Ավյան, լեռնաշղթա Հայկական լեռնաշխարհում, Կոտուր-Զագրոշյան լեռնահամակարգում, Ուրմիա քաղաքից մոտ 50 կմ հարավ արևմուտք։ Ձգվում է արևմուտք-արևելք ուղղությամբ։


== Ծանոթագրություններ ==
Ազգանունների եբրայնականացում

Ազգանունների եբրայնականացում (եբր.՝ עברות, Իվրութ, թարգ.՝ «Եբրայնականացում»), եբրայական ազգանվան ընդունման ակտ։ Սփյուռքից իսրայել ներգաղթած բազմաթիվ հրեաների համար եբրայական ազգանվան ընդունումը երկար ժամանակ սփյուռքում անցկացրած իրենց անցյալի մաքրման և պաղեստինյան հրեաների (Օսմանյան Պաղեստինում և Անդրմանդատյան Պաղեստինում բնակվող հրեաների), ապա՝ իսրայելյան հրեանի (անկախ Իսրայելի պետության ազգությամբ հրեա քաղաքացիները) նոր ձևավորվող ինքնության մեջ ձուլման միջոց էր։
Այս երևույթը հատկապես տարածված էր աշքենազի հրեաների մոտ, քանի որ այդ աշքենազների բազմաթիվ ընտանիքներ իրենց ազգանունները ստացել են պարտադիր կարգով՝ Սրբազան Հռոմեական կայսրության հաբսբուրգ Հովսեփ Բ կայսրի 1787 թվականի նոյեմբերի 12-ին լույս տեսած հրամանի հիման վրա։ Այդ իրողություն բացի, Իբերյան թերակղզու սեֆարդ հրեաները հաճախ ունեին Իսպանիայից իրենց արտաքսումից առաջ իրեն ժառանգական ազգանունները (օրինակ՝ Կորդոբերո, Աբրաբանել, Շալթիել, դե Լեոն, Ալկալայ, Տոլեդանո)։ Մինչև եբրայնականացման գործընթացը անմիջապես եբրայական ազգանունները շատ սակավաթիվ էին, ինչպես, օրինակ՝ Քոհեն (թարգ՝՝ Քահանա), Մոս (թարգ՝ Մովսես) և Լևի (թարգ՝. Լեվիթ)։ Բացի այդ, -բերգ, -շտայն կամ -ման վերջավորություններով ավարտվող ազգանունները հաճախ համարվում են հրեական, սակայն դրանք ունեն գերմանական, իսկ -սկի և -վիչ վերջածանցները ունեն սլավոնական ծագում։ Նմանապես, կան հրեական որոշ ազգանունները, ինչպես՝ Կաց, Բոգորազ, Օլ և Պակ, որոնք փաստացի ակրոնիմներ են, չնայած այն բանի, որ հնչում են և հաճախ ընկալվում են որպես օտար ծագում ունեցող (տվյալ դեպքում՝ գերմանական, ռուսական, լեհական և կորեական համապատասխանաբար)։
Ազգանունների եբրայականացումը ունիկալ երևույթ է եբրայերենի մեջ։ Այդ գործընթացը սկսել է արդեն Առաջին և Երկրորդ ալիաների ժամանակ, շարունակվելով նաև Իսրայելի պետության ստեղծումից ի վեր։ Իշուվի ժամանակ ազգանունների եբրայականացման լայն տարածություն ստացած տենդենցը շարունակվել նաև Իսրայելի պետության ստեղծումից հետո, հիմնվելով այն պնդմանը, որ հրեական անունը տալիս է նոր պետությանը պատկանելիության զգացմունքը։ Կար նաև կորուսյալ և մեռյալ անցյալից, նախորդ դարերի ընթացքում օտարածին ազգանուններից հարկադիր ընդունման (օրինակ՝ գերմանական) ազատման ցանկությունը։
Այդ գործընթացը չի ավարտվել նաև այսօր՝ ազգանունը փոխելու դիմում ներկայացնող բազմաթիվ իսրայելցիների մոտ շատերը անում են դա եբրայական անուններ ստանալու պատճառով։


== Տես նաև ==
Ազգանունների հայկականացում


== Ծանոթագրություններ ==
Միկրոմետր

Անվան այլ կիրառումների համար տե՛ս՝ Միկրոմետր (այլ կիրառումներ)
Միկրոմետր (միկրո և մետր), չափիչ սարք, որում փոխակերպիչ մեխանիզմը պտուտակ-մանեկ միկրոզույգն Է։ Ըստ նշանակման տարբերում են հարթ (շինվածքների արտաքին չափսերը չափող), թերթային (թիթեղների և ժապավենների հաստությունը չափող), խողովակային (խողովակների պատերի հաստությունը չափող), ատամնաչափման (ատամնանիվների ընդհանուր նորմալի երկարությունը չափող) միկրոմետրեր։ Փափուկ նյութերից դետալների, ստանդարտ պարուրակների, գնդային մակերևույթների չափման համար պատրաստում են հարթ, պարուրակային, գնդիկային ներդրակներով միկրոմետրեր։ Բաժանման արժեքը 0, 001—0, 01 մմ է, չափման սահմանը՝ մինչև 2000 մմ։
Սեմյոն Բաբայան

Սեմյոն Հմայակի Բաբայան (հուլիսի 21, 1932(1932-07-21), Բաքու, ԱԽՖՍՀ, ԽՍՀՄ), պետական գործիչ։ Տեխնիկական գիտությունների թեկնածու (1960)։ ԼՂԻՄ ժողպատգամավոր (1985-1988 ) և մարզգործկոմի անդամ։


== Գործունեությունը ==
Ավարտել է Բաքվի թիվ 160 միջնակարգ դպրոցը, այնուհետև՝ նավթի և քիմիայի ինստիտուտը (1954)։ 1960-1984 թվականներին աշխատել է Բաքվի նավթամեքենաշինական և Երևանի հաստոցաշինական գործարաններում (1973 թվականին տեղափոխվել է Երևան)։ 1984 թվականին հրավիրվել է Ստեփանակերտ և 
1984-1988 թվականներին եղել Ստեփանակերտի գյուղատնտեսական մեքենաշինական գածարանի տնօրեն, 1988-1989 թվականներին՝ ԼՂ մարզգործկոմի նախագահ, 1989-1990 թվականներին՝ Կառավարման հատուկ կոմիտեի անդամ, 1992-1994 թվականներին՝ ԼՂՊՊԿ Շուշիի լիազոր ներկայացուցիչը։ 1991 թվականի հուլիսից եղել  է ՀՀ արդյունաբերության փոխնախարար, կապիտալ  շինարարության վարչության պետ՝ համակարգելով երկրաշարժի գոտու վերականգնման աշխատանքները և մինչև 1993 թվականը միաժամանակ հանդիսանալով այդ կառույցի ներկայացուցիչը ԱՀ-ում։ 1997 թվականից բնակվում է ՌԴ Կալուգա քաղաքում և աշխատում Ռուսաստանի Դաշնությունում ԱՀ մշտական ներկայացուցչության աշխատակազմում։
1988 թվականի սեպտեմբերի 9-29-ին մասնակցել է Մոսկովյան հացադուլին՝ բողոքելով «ԼՂ-ում տեղի ունեցող անօրինականությունների ու Միխայիլ Գորբաչովի անգործության դեմ» և պահանջել, որ վերականգնվեն ԼՂԻՄ-ի իրավական-վարչավան մարմինները, նրա սահմանադրական իրավունքները։
2008-2012 թվականներին եղել է Արցախի գիտական կենտրոնի հիմնադիր տնօրեն։	


== Ծանոթագրություններ ==


== Արտաքին հղումներ ==
Մեր տուն ու տեղ / Սեմյոն Բաբայան/ 27.07.2017
Բալթյան երկրների բռնակցումը Խորհրդային Ռուսաստանի կողմից

Բալթյան երկրների օկուպացիա Խորհրդային Ռուսաստանի կողմից, բալթյան երկրների՝ Էստոնիայի, Լատվիայի և Լիտվիայի միացման (բռնակցման) գործընթաց ԽՍՀՄ-ին, որը տեղի ունեցավ ԽՍՀՄ-ի և Նացիստական Գերմանիայի միջև 1939 թվականի օգոստոսին կնքված «Խորհրդային Միության և Գերմանիայի կողմից միմյանց վրա չհարձակվելու» և «Սովետական Միության ու Գերմանիայի միջև բարեկամության ու սահմանների որոշման» պայմանագրով («Մոլոտով-Ռիբենտրոպ» պակտ), ինչպես նաև ԽՍՀՄ և Գերմանիայի միջև լրացուցիչ կնքված գաղտնի պայմանագրով։ Էստոնիան և Լատվիան ԽՍՀՄ-ի նման քայլը համարում են երկրի գրավում (օկուպացիա)։ Նմանատիպ բովանդակության փաստաթուղթ է ընդունել նաև Եվրոպական Միությունը։ 1983 թվականին Եվրոպական խորհրդարանը նույնպես դատապարտել է բալթյան երկրների միացումը ԽՍՀՄ-ին և 2007 թվականից միջպետական հարաբերություններում այդ քայլը նկարագրելու համար օգտագործում է այնպիսի արտահայտություններ, ինչպիսիք են «օկուպացիան» և «անօրինական միացում»։
Այս հարցում ԽՍՀՄ իրավահաջորդ ՌԴ պաշտոնական դիրքորոշումն այն է, որ բալթյան երկրների միացումը Սովետական Միությանը չի հակասում 1940 թվականին գոյություն ունեցող միջազգային իրավական նորմերին, ինչպես նաև նշվում է, որ այս երկրների միացումը ԽՍՀՄ–ին ճանաչվել է միջազգայնորեն։ Այս պնդումը հիմնված է 1941 թվականի հունիսին Պոսդամի և Յալտայի միջազգային կոնֆերանսների մասնակիցների կողմից ԽՍՀՄ-ի տարածքային ամբողջականության դե ֆակտո ճանաչման վրա։


== Տես նաև ==
Հայաստանի օկուպացիա Խորհրդային Ռուսաստանի կողմից


== Ծանոթագրություններ ==
Նովիե Պոլյանի (Կրասնոդարի երկրամաս)

Նովիե Պոլյանի (ռուս.՝ Новые Поляны), գյուղ Ռուսաստանի Դաշնության Կրասնոդարի երկրամասի Ապշերոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեսյա Ուկրաինկայի հուշարձան (այլ կիրառումներ)

Լեսյա Ուկրաինկայի հուշարձան հասկացությունը կարող է վերաբերել.

Լեսյա Ուկրաինկայի հուշարձան (Մոսկվա)
Լեսյա Ուկրաինկայի հուշարձան (Յալթա)
Լևինո (գյուղ, Մելենկովսկի շրջան)

Անվան այլ կիրառումների համար տե՛ս՝ ԼևինոԼևինո (ռուս.՝ Левино), գյուղ Ռուսաստանի, Վլադիմիրի մարզի Մելենկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոնտելեպրե

Մոնտելեպրե (իտալերեն՝ Montelepre), կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 6202 մարդ, բնակչության խտությունը կազմում է 680 մարդ/կմ²։ Զբաղեցնում է 9 կմ² մակերես տարածք։
Փոստային ինդեքսն է՝ 90040։ Հեռախոսային կոդը՝ +39 091։
Կոմունայում առանձնահատուկ հարգանք է վայելում Տիրոջ Սուրբ Խաչը։ Տոնը նշվում է ամեն տարի հունիսի 13-ին։
Քաղաքում է ծնվել Սալվատորե Ջուլիանոն, սիցիլիացի ավազակ և անջատողական, Իտալիայից Սիցիլիայի անկախության համար լեգենդար մարտիկ։ Մարիո Պուզոյի «Սիցիլիան» ֆիլմի գլխավոր հերոսներից մեկը։


== Ծանոթագրություններ ==
Ջեյնը վերցնում է հրացանը

Ջեյնը վերցնում է հրացանը (անգլ.՝ Jane Got a Gun), ռեժիսոր Գևին Օ’Քոննորի վեստերն, որը նկարահանվել է Բրայան Դաֆֆիլդի և Էնթոնի Տամբակիսի սցենարի հիման վրա։ Գլխավոր դերակատարներն են Նատալի Պորտմանը, Ջոել Էդգերտոնը և Էվան Մաքգրեգորը։ Պրեմիերան Ռուսաստանում պլանավորել են 2016 թվականի մարտի 10-ին։


== Սյուժե ==
Այն բանից հետո, երբ Ջեյնի հանցագործ ամուսինը, որ ստացել էր հրազենային 8 վնասվածք և հազիվ կենդանի էր մնացել, վերադարձավ տուն իր բանդայից, կինը դիմեց իր նախկին սիրեկանին՝ Դեն Ֆրոստին, և խնդրեց օգնել իրեն՝ պաշտպանելու ֆերման իր ամուսնու բանդայից, որ պատրաստվում էր ավարտին հասցնել աշխատանքը։


== Դերերում ==


== Արտադրություն ==
Բրայան Դաֆիլդի օրիգինալ սցենարը տեղ գտավ 2011 թվականի լավագույն ոչ պրոդյուսերական սցենարների սև ցուցակում։
Ֆիլմի ռեժիսորն սկզբում պետք է լիներ Լին Ռեմսին, բայց երբ նա առաջին օրը չեկավ նկարահանման հրապարակ, նրան փոխարինեց Գևին Օ’Քոննորը։
Ֆիլմի գլխավոր դերերից մեկում պետք է խաղար Ջուդ Լոուն, բայց ռեժիսորին փոխելուց հետո նա թողեց նախագիծը՝ հայտարարելով, որ միակ պատճառը, որի համար համաձայնվել է ֆիլմում նկարահանվել, եղել է Լին Ռեմսիի հետ աշխատելու ցանկությունը։
Ֆիլմում պետք է նկարահանվեին Մայքլ Ֆասբենդերը և Բրեդլի Քուպերը, բայց նրանց դուրս հանեցին նախագծից նկարահանման գրաֆիկի հետ կապված խնդիրների պատճառով։
Ֆիլմի նկարահանումները տեղի են ունեցել Նյու Մեքսիկոյում։


== Ծանոթագրություններ ==


== Արտաքին հղումներ ==
«Джейн берёт ружьё»(անգլ.) ֆիլմը Internet Movie Database կայքում
«Джейн берёт ружьё»(անգլ.) ֆիլմը Rotten Tomatoes կայքում
««Джейн берёт ружьё»»(անգլ.) ֆիլմը allmovie կայքում:
Էդմոնդ Պրևո

Էդմոնդ Պրևոն (ֆր.՝ Edmond Prévot, նոյեմբերի 4, 1838(1838-11-04), Բորդո - հոկտեմբերի 7, 1892(1892-10-07), Բորդո), ֆրանսիացի քանդակագործ։


== Կենսագրություն ==
Էդմոնդ Պրևոն ընդունվել է Փարիզի գեղեցիկ արվեստների ազգային բարձրագույն դպրոցի քանդակագործության բաժին և կրթությունը ստացել է Ֆրանսուա ժուֆֆրոյի մոտ։
Նա իր կարիերայի կարևորագույն մասը իրականացրել է հայրենի քաղաք Բորդոյում։ Պրևոն 1876 թվականից մինչև իր մահը արձանների և կիսանդրիների ցուցադրություններ էր կազմակերպում Փարիզյան սալոնում։
Բորդոյական այլ ստեղծագործությունների մեջ նա ստեղծեց արձաններ, որոնք տեղ գտան Ռոհան պալատի մոտքի առջև, Բորդոյի Աստվածամոր տաճարի 4 արձանները, Բորդոյի բանասիրության դպրոցի ֆրոնտոնը և այլն։
Կյանքի վերջին տարիներին 1883 թվականից մինչև մահը՝ 1892 թվականը, նա քանդակագործություն էր դասավանդում Բորդոյի գեղարվեստի դպրոցում։ Այս պաշտոնում նրան հաջորդեց Գաստոն Լեղուն։
Պրևոն թաղված է Բորդոյի Կարտեսյան գերեզմանատանը, որտեղ պահվում են նրա աշխատանքներից շատերը։
Էդմոնդ Պրևոն Բորդոյի գիտությունների, գեղարվեստական գրականության և արվեստի ակադեմիայի անդամ է։


== Աշխատանքներ ==
Բորդո
Խորհրդարանի շատրվան. գագաթին 4 կանացի գլուխ, 1865,
Գեղարվեստի թանգարան,
Ռոհան պալատ, պալատի ճակատամասը զարդարող քարե արձաններ,
Բորդոյի զբոսայգի. Կամիլ Գոդարդի հուշարձանը, 1890։


== Պատկերասրահ ==

		
		
		
		
		


== Ծանոթագրություններ ==


== Գրականություն ==
Dutheil Sophie. – « Vie et Œuvre du statuaire bordelais Edmond Prévot (1838-1892) ». Revue archéologique de Bordeaux, t. XCI, 2000, pp. 258–259.
Լա Շապել դ'Ալանյոն

Լա Շապել դ'Ալանյոն (ֆր.՝ La Chapelle-d'Alagnon), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 240 մարդ, բնակչության խտությունը` 26.09 մարդ/կմ²։ Բնակավայրը զբաղեցնում է 9.2 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ, Կլերմոն Ֆերան քաղաքից` 80 կմ հարավ, Օրիյակ քաղաքից` 45 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 154 աշխատունակ (15-64 տարեկան)  բնակիչ, որոնցից ակտիվ էին 113-ը, իսկ ոչ ակտիվները` 41։ Ակտիվության ցուցանիշը կազմում է 73,4 %։ 113 աշխատունակ մարդկանցից աշխատել է 109 անձ (57 տղամարդ և 52 կին)։ Գործազուրկ են եղել 4 անձ (1 տղամարդ և 3 կին)։ 41 անաշխատունակներից 13-ը եղել են աշակերտներ կամ ուսանողներ, 20-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օնոձյո

Օնոձյո (ճապ.՝ 大野城市), քաղաք Ճապոնիայի Ֆակուոկա պրեֆեկտուրայում՝ Կյուսյու կղզու վրա։ Քաղաքի տարածքը՝ 26,88 կմ², բնակչությունը՝ 97 864 մարդ (2014), բնակչության միջին խտությունը՝ 3640,77 մարդ/կմ²: Փոստային ինդեքսը՝ 816-8510:


== Արտաքին հղումներ ==

Պաշտոնական կայք(ճապոներեն)
Պիկո Տրունկադո

Պիկո Տրունկադո (իսպ.՝ Pico Truncado), քաղաք Արգենտինայում։ Բնակչությունը՝ 14 985 մարդ (2001)։


== Պատմություն ==
1915 թվականին քաղաքի բնակչությունը կազմում էր ընդամենը 200 մարդ։ 1918 թվականից հետո Արգենտինայի բոլոր մարդիկ սկսեցին ժամանել այստեղ։ Տնտեսական աճը սկսվել է 1946 թվականին, երբ մի խումբ գիտնականներ քաղաքում հայտնաբերել են բնական գազ։


== Բնակչություն ==
Բնակչությունը 1991 թվականին՝ 12750 մարդ, 2001 թվականին՝ 14985 մարդ, որոնցից 49,7 %-ը կազմում են կանայք, 50,3 %-ը՝ տղամարդիկ։ Բնակչության աճը 2001 թվականին կազմել է 17,5%, 1991 թվականի համեմատ։
Ալեքսանդր Ալումոնա

Ալեքսանդր Սիլվեստրովիչ Ալումոնա (դեկտեմբերի 18, 1983(1983-12-18), Մոսկվա, ԽՍՀՄ), նիգերիական ծագմամբ ռուսաստանցի ֆուտբոլիստ, «Տամբով» ակումբի հարձակվող։


== Ձեռքբերումներ ==
Հունգարիայի բրոնզե մեդալակիր-2005/06
Հունգարիայի գավաթակիր-2005/06
Բելառուսի չեմպիոն-2009
Բելառուսի սուպերգավաթակիր-2010
Բելառուսի արծաթե գավաթակիր-2010, 2011, 2012
Համագործակցության արծաթե մեդալակիր-2011


== Ծանոթագրություններ ==


== Արտաքին հղումներ ==
Ֆուտբոլիստի էջը Sportbox.ru կայքում
ֆուտբոլիստի էջը ԲԱՏԷ ակումբի կայքում
Ֆուտբոլիստի էջը soccerway.com կայքում(անգլ.)
Ջեյմս Բեյ

Ջեյմս Բեյ (սեպտեմբերի 4, 1990(1990-09-04), Hitchin, North Hertfordshire, Հարթֆորշիր, Անգլիա, Միացյալ Թագավորություն), բրիտանացի երգիչ, երգահան և կիթառահար։ Հայտնի է դարձել իր Chaos and the Calm (2015) ալբոմի շնորհիվ։ Ալբոմը առաջին տեղն է զբաղեցրել Մեծ Բրիտանիայում և 15-րդ տեղը՝ ԱՄՆ-ում։ Hold Back the River սինգլը գրավել է 2-րդ հորիզոնականը UK Singles Chart-ում։
Բեյը մեծացել է Հիթչին Հարթֆորդշիրում և նախքան Brighton Institute of Modern Music-ում սովորելը հաճախել է Hitchin Boys' School: 2015 թվականին Բեյը արժանացել է Բրիտանական մրցանակի՝ «Քննադատների ընտրություն» անվանակարգում։


== Սկավառակագրություն ==


=== Ստուդիական ալբոմները ===


=== Ընդլայնված ցանկ ===


=== Սինգլներ ===


=== Մյուս երգերը ===


== Մրցանակներ ==


== Ծանոթագրություններ ==


== Արտաքին հղումներ ==
Ջեյմս Բեյ Թվիթթերում
Ջեյմս Բեյ Ֆեյսբուքում
Օզյորնոե (գյուղ, Աբզելիլովսկի շրջան)

Անվան այլ կիրառումների համար տե՛ս՝ ՕզյորնոեՕզյորնոե (ռուս.՝ Озёрное, բաշկիրերեն՝ Озерный), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 589 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պալամուսե (այլ կիրառումներ)

Պալամուսե, կարող է վերաբերել՝

Պալամուսե - գյուղական ավան Էստոնիայի Յիգևամաա նահանգի Պալամուսե շրջանում
Պալամուսե - շրջան Էստոնիայի Յիգևամաա նահանգում
Կալատաբիանո

Կալատաբիանո (իտալերեն՝ Calatabiano), կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 5286 մարդ, 2004 թվականի տվյալներով բնակչության խտությունը կազմում է 200 մարդ/կմ²։ Զբաղեցնում է 26 կմ² մակերես տարածք։ Փոստային ինդեքսն է՝ 95011։ Հեռախոսային կոդը՝ 095։
Բնակավայրի հովանավորն է համարվում սուրբ Սան Ֆիլիպո Սիրիասոն։ Տոնը նշվում է մայիսի 12-ին։


== Արտաքին հղումներ ==
Բնակավայրի պաշտոնական կայք (իտալ.)
Լուկինո (գյուղ, Սանդովսկի շրջան)

Անվան այլ կիրառումների համար տե՛ս՝ ԼուկինոԼուկինո (ռուս.՝ Лукино), գյուղ Ռուսաստանի, Տվերի մարզի Սանդովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերիե

Սերիե (ֆր.՝ Sériers), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 133 մարդ, բնակչության խտությունը` 10.54 մարդ/կմ²։ Բնակավայրը զբաղեցնում է 12.62 կմ² տարածք։
2016 թվականի հունվարից Նևեգլիզ, Լավաստրի և Օրադուր համայնքների հետ միասին հանդիսանում է Նևեգլիզ սյուր Տրույե համայնքի մաս։


== Աշխարհագրություն ==
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 90 կմ հարավ, Օրիյակ քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 76 աշխատունակ (15-64 տարեկան) բնակիչ, որոնցից ակտիվ էին 58-ը, իսկ ոչ ակտիվները` 18։ Ակտիվության ցուցանիշը կազմում է 76,3 %։ 58 աշխատունակ մարդկանցից աշխատել է 58 անձ (33 տղամարդ և 25 կին)։ Գործազուրկ են եղել 0 անձ (0 տղամարդ և 0 կին)։ 18 անաշխատունակներից 7-ը եղել են աշակերտներ կամ ուսանողներ, 10-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նովի Տապ

Նովի Տապ (ռուս.՝ Новый Тап), գյուղ Ռուսաստանի Տյումենի մարզի Յուրգինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աուքսիններ

Աուքսիններ, (հին հունարեն՝ αύξάνω աճեցնում եմ, ուժեղացնում եմ), ֆիզիոլոգիական բարձր ակտիվության նյութեր, որոնք, արտադրվելով բուսական բջիջներում, խթանում են դրանց աճման պրոցեսները։ Աուքսիններ արագացնում են սննդանյութերի տեղաշարժը, ակտիվացնում մերիսթեմային բջիջների ջուր, հանքային և օրգանական նյութեր կլանելու ունակությունը, արագացնում նյութափոխանակությունը։ Բուսական հյուսվածքներում գտնվում են ազատ կամ կապված վիճակում։ Աուքսինների ազդեցության մեխանիզմը վերջնականապես պարզված չէ․ ենթադրվում է, որ դրանք ակտիվացնում են բջջապատի կառուցվածքային բաղադրամասերի առաջացմանը մասնակցող սպիտակուցային որոշ ֆերմենտների կենսասինթեգը կամ, անկայուն կապի մեջ մտնելով ռիբոնուկլեինաթթվի հետ, կարգավորում բջիջների բաժանումը։ Աուքսիններ բուսաբուծության մեջ օգտագործում են կտրոնների արմատակալումն արագացնելու, լոլիկի բերքատվությունը բարձրացնելու և այլ նպատակներով։ Որոշ սինթետիկ նյութեր (օրինակ, β–ինդոլիլկարագաթթուն) ունեն աուքսինների նման ազդեցություն։ Աուքսիններին անվանում են նաև բույսերի աճման հորմոններ։


== Տես նաև ==
Ֆիտոհորմոններ
Խաչատուր Կաֆայեցի

Խաչատուր (Խաչգռուզ) Կաֆայեցի (աշխարհիկ անունը՝ Խաչգռուզ, 1592, Կաֆա-1658/59, Կաֆա (այժմ՝ Թեոդոսիա, Ուկրաինայի Ղրիմի մարզում)), հայ տարեգիր։ Եղել է քահանա։


=== Կենսագրություն ===
Ծնվել է Թեոդոսիայում 1592 թվականին։ 1620 թվականին նա կազմել է հայկական ժողովրդական երգերի առաջին ժողովածուն։ Այդ երգերը նա սովորել էր մանուկ հասակում։ Այս ժողովածուն պարունակում էր մոտ 20 երգ։ Այն ունի բացառիկ նշանակություն միջնադարյան հայկական ժողովրդական երաժշտության ուսումնասիրության համար։ 1624 թվականին դարձել է քահանա։ 1620 -1658 թվականներին գրել է «Տարեգրություն Խաչատուր Կաֆաեցու» ժամանակագրական աշխատությունը, որը վերաբերվում է 1583 թվականից մինչև 1658 թվականներն ընկած ժամանակահատվածում տեղի ունեցած պատմական իրադարձությունները, տարերային աղետները և Ղրիմի սոցիալ - կրոնական դրությունը։ Հիմնականում ուշադրություն է դարձնում Ղրիմի հայերի վիճակին, լուսավորում է Ղրիմի խաների ռազմիկների մի քանի կողմերը։ 
«Տարեգրությունը» գրվել է «Երգարան» ձեռագրի վերջին էջերում։ Բնօրինակը պահպանվել է Մատենադարանում (№ 7709 ձեռագիր)։
Խաչգրուզը գրել է 3 պոեմ՝ նվիրված փրկությանը և կյանքի ունայնությանը։ Նա գրել է Ղրիմի հայերի խոսակցական լեզվով, նրա ստեղծագործությունները հետաքրքրություն են ներկայացնում հայկական բարբառագիտության հանդեպ։
Կազմել է 1583-1658 թթ. ժամանակագրությունը, որը կարևոր սկզբնաղբյուր է XVII դարի առաջին կեսին Ղրիմում կատարված պատերազմական գործողությունների, Ղրիմի խանության հասարակական ու տնտեսական կյանքի և հատկապես՝ ղրիմահայ գաղութի պատմության ուսումնասիրման համար։ Գրված է ղրիմահայ բարբառով և կարևոր նշանակություն ունի հայ բարբառագիտության համար։ Խաչատուր Կաֆայեցին հավաքել, ընդօրինակել և կազմել է նաև միջնադարյան հայկական տաղերի ժողովածու, որտեղ զետեղված են շուրջ երկու տասնյակ ժողովրդական երգեր (Մնացականյան Ա., Հայկական միջնադարյան ժողովրդական երգեր, 1956 թ.)։ Վերջիններիս ընդօրինակությունը մեզ հասած ամենահին հավաքածուն է։ Ժամանակագրության հեղինակային բնագիրը և տաղերի այդ ինքնագիրը պահվում են Երևանի Մեսրոպ Մաշտոցի անվան Մատենադարանում (ձեռ. № 7709, ընդօրինակություն՝ 1620-1658 թթ.)։ Ժամանակագրությունը հրատարակվել է հայերեն (Մանր ժամանակագրություններ, հ. 1, 1951 թ.) և գերմաներեն («Acta Orientalia Academia Scientiarum Hungaricae», 1975 թ.) լեզուներով։


== Ծանոթագրություններ ==
Բուխտարմայի ջրամբար

Բուխտարմայի ջրամբար, առաջացել է Իրտիշ գետի վրա Ղազախստանի Սերեբրյանսկ քաղաքի մոտ կառուցված Բուպտարմայի ՀԷԿ–ի պատվարը Ղազախստանի Արևելաղազախստանյան և Սեմիպալատինսկի մարզերի տարածքներում։ Բաղկացած է հատվածից՝ գետային (Իրտիշ գետի հովտում) և Զայսան լիճը, որի տեղում գոյացել է լայն խորահուն։
Լցվել է 1960-1967 թվականներին։ Մակերեսը 5490 կմ2 է, երկարությունը՝ 425 կմ, առավելագույն լայնությունը՝ 35 կմ։


== Ծանոթագրություններ ==
Բզիկեբի

«Բզիկեբի» (վրաց.՝ ბზიკები, «կրետներ»), վրացական մանկական երաժշտական համույթ։ Համույթի կազմում են Գիորգի Շիոլաշվիլին, Մարիամ Կիկուաշվիլին և Մարիամ Թաթուլավիլին։ 2008 թվականին նրանք մասնակցել են Մանկական Եվրատեսիլ 2008 երգի մրցույթին՝ գրավելով առաջին հորիզոնականը իրենց "Bzz..." երգով։ Նրանք հավաքել են 154 միավոր։